Steinbach an der Steyr

**Steinbach an der Steyr** on vald *(Gemainde)* Austrias Ülem-Austria liidumaal Kirchdorfi ringkonnas.

Steinbach asub Steyri jõe orus. See on 381 m üle mere pinna ja 20 km Steyrist lõuna pool. 36,0 % selle territooriumist on kaetud metsaga, 53,7 % on haritav maa. Kõrgeim mägi on Hochbuchberg (1273 m). Lähedal asuv öömaja *Grünburger Hütte* on 1080 m kõrgusel. Vald jaguneb neljaks osaks: Steinbach, Pieslwang, Forstau ja Zehetner.

Steyri jõgi valla lääneosas on sukeldunud sügavatesse uuristatud kruusaterrassidesse, millel on mõned liivakaldad. Kanjon on valdavalt looduslik ja vee kvaliteet on suurepärane. Maksimaalselt 16 °C külm temperatuur ja tugevad hoovused muudavad madala jõe mitmel lõigul ohtlikuks.

## Ajalugu

11. sajandil oli piirkond Ottokar I all Steiermargi osa. Steyri kõrval asuva nõlva otsa ehitati torn või linnus. 12. sajandi lõpus sai piirkond Babenbergide Austria hertsogkonna osaks. Linnust enam vaja ei läinud ja selle kive kasutati kasvava küla kiriku jaoks. Linnust peegeldavad oma nimes siiani trepp ja talu. Vanades juttudes mainitakse linnuse ja teise hoone vahelist tunnelit.

Külas olid talud ja käsitööettevõtted. Põllumehed olid võlalised. Kümnendiku oma saagist pidid nad andma talu peremeestele. Nimi Zehetner peegeldab seda tänapäevani. Käsitööettevõtted kasutasid rauaga töötamiseks veejõudu. Metall toodi üle lähedal asuva Ennsi jõe Steiermargist. Käsitööettevõtted kestsid 1960. aastateni. Kogukonna vapp oli algselt käsitööliste vapp. Neid kutsuti "Messerer". Mõnel jõeäärsel vanal hoonel on vapp endiselt näha. Tänapäeval tähistavad nende möödunud töökohta ka väike elektrijaam ja muuseum.

## Huviväärsusi

* Muuseumirong *[[Steyrtalbahn]]* Steyri (kaasatud on jalgrattavagun)
* metallitöömuuseum
* jõulukomplektide muuseum (230 komplekti 70 riigist)
* kirik: hilisgootika värviliste akendega (1460), osaliselt barokk (1692)
* vana pastoraat
* Vaade Ülem-Austriae Krahbergilt

## Sport

* Rannavõrkpall
* Rusikapall
* Jalgpall (Union Grünburg Steinbach)
* Motokross
* Jalgrattasõit
* Ratsutamine
* Ujumine (vabaõhubassein)
* Tennis
* Lauatennis
* Matkamine (Grünburger Hütte, Kruckenbrettl)

## Sündmused

* 1. mai pidupäev
* Perchten lauf (iidsed kombed)
* Advenditurg, laulmine ja kalender
* Ortslauf (jooksuüritus)

## Liiklus

* **Avalik liiklus**: Muuseumirongiga *[[Steyrtalbahn]]* saab osaliselt regulaarselt pühapäeviti ja pühadel sõita Steyri. Kesklinna lähedalt algab bussitee Bad Halli. Bussiliinidele Steyri, Kirchdorf an der Kremsi, Sierningisse saab minna Grünburgis muuseumirongi jaamas.
* **Auto**: Steinbach asub Grünburgi läbiva riigimaantee B140 lähedal. Ternbergi viib ringkonnatee. Kiirteele A9 pääseb Sattledti või Klausi juurest.
* **Jalgratas**: Steyri jõe orgu läbiv jalgrattatee peresõbralik osa viib lõunasse Klausi juurde. Alternatiivne marsruut viib Mollni. Teises suunas viib jalgrattatee Steyri. Jalgrattaga läbi Ennsi jõe oru pääseb mööda järsku ringkonnateed Ternbergi.

## Majandus

*Ettevõtted*

* Transportunternehmen Steiner (transport)
* Rosensteiner GmbH (põllutöömasinad)
* Steinbacher Tischlerei (kappide valmistamine)
* Steinbacher Versicherung (kindlustus)

## Avalikud hooned

* Raamatukogu (keskus)
* Turismiinfo (raamatukogu)
* Vabaõhubassein
* Pils Halle (festivalikeskus)

## Koolid

* Mängukool
* Algkool
* Muusikakool

## Viited